Document ID: /roh_data/filtered/fineweb-2-filterrobots_roh.jsonl.gz/32707

Approvar l'uschenumnada iniziativa da limitaziun faschess donn a la plazza da lavur svizra sco er al martgà da lavur. Quai han communitgà ils sindicats Unia, Syna, Emploiads svizzers, la Societad svizra d'emploiads da commerzi, l'Organisaziun da cader svizra e Swissmem.
L'Uniun europeica saja cun distanza il pli impurtant martgà da questa branscha ch'occupescha en Svizra 320'000 persunas. La branscha exporteschia radund 80% da ses bains e 60% da quels giajan en l'UE. Entras ils contracts bilaterals survegnian las firmas access quasi nunlimità al martgà da l'UE.
RR novitads 10:00